CELEX: 62022CN0238
Language: ro
Date: 2022-04-05 00:00:00
Title: Cauza C-238/22: Cerere de decizie preliminară introdusă de Landgericht Frankfurt am Main (Germania) la 5 aprilie 2022 – FW/LATAM Airlines Group SA

11.7.2022   
            
            
               RO
            
            
               Jurnalul Oficial al Uniunii Europene
            
            
               C 266/11
            
         
      Cerere de decizie preliminară introdusă de Landgericht Frankfurt am Main (Germania) la 5 aprilie 2022 – FW/LATAM Airlines Group SA
      (Cauza C-238/22)
      (2022/C 266/14)
      Limba de procedură: germana
      
         Instanța de trimitere
      
      Landgericht Frankfurt am Main
      
         Părțile din procedura principală
      
      
         Apelantă-reclamantă: FW
      
         Intimată-pârâtă: LATAM Airlines Group SA
      
         Întrebările preliminare
      
      
                  1)
               
               
                  Regulamentul (CE) nr. 261/2004 (1) trebuie interpretat în sensul că pasagerul – astfel cum impune articolul 3 alineatul (2) sau articolul 2 litera (j) – trebuie să se fi prezentat pentru înregistrare sau îmbarcare nu mai târziu de 45 de minute înaintea orei de plecare publicate, pentru ca regulamentul să devină aplicabil și pentru a justifica un refuz la îmbarcare supus obligației de compensare în conformitate cu articolul 4 alineatul (3) coroborat cu articolul 7 din acest regulament, chiar dacă operatorul efectiv de transport aerian își anunțase deja intenția de a nu transporta pasagerul?
               
            
                  2)
               
               
                  În cazul unui răspuns afirmativ la prima întrebare,
                  Regulamentul nr. 261/2004 trebuie interpretat în sensul că drepturile la compensație ca urmare a refuzului la îmbarcare în conformitate cu articolele 4 și 7 din acesta, în contextul aplicării prin analogie a articolului 5 alineatul (1) litera (c) punctul (i) din acest regulament, sunt excluse în cazul în care pasagerul a fost informat cu privire la refuzul la îmbarcare cu cel puțin două săptămâni înainte de ora de plecare prevăzută?
               
            
         (1)  Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor și de abrogare a Regulamentului (CEE) nr. 295/91 (JO 2004, L 46, p. 1).